**Mellanönin tuulivoimavoimalaitos** oli Ahvenanmaalla Eckerön Mellanönillä toiminut tuulivoimalaitos. Sen kapasiteetti oli 500 kilowattia ja vuosituotanto oli keskimäärin 1,1 gigawattituntia. Voimalan omisti osuuskunta Ålands Vindenergi Andelslag ja siitä käytettiin osuuskunnassa myös nimeä *Preciosa*. Se oli alkuaikoina pitkään Ahvenanmaan toiseksi vanhin tuulivoimalaitos. Voimalaitos myytiin eteenpäin vuonna 2016 .

Yleistä
-------

Ahvenanmaalla on ollut tavallista ladata lyijyakkuja pienillä tuulivoimalla pyörivillä sähkögeneraattoreilla. 1980-luvun tuulivoimatrendi ei innostanut vielä ahvenanmaalaisia riittävästi, jotta he olisivat rakentaneet suuria tuulivoimaloita. Vasta kun maakunta rakennutti Vinghalsin tuulivoimalan, heräsi kiinnostus tuulivoiman hyödyntämiseen. Helmikuussa 1992 kerääntyivät tuulivoimasta kiinnostuneet asukkaat keskustelemaan asiasta ja innokkaimmat kiirehtivät osuuskunnan perustamista. Pian kerättiinkin osuuskunnalle satoja jäseniä ja sen nimeksi otettiin Ålands Vindenergi Andelslag (ÅVA). Sen ensimmäinen tuulivoimalaitos oli tämä voimalaitos, joka valmistui elokuussa 1995. Voimalaitokselle annettiin nimeksi *Preciosa*, jolla viitattiin ensimmäiseen ahvenanmaalaiseen Atlantin ylittäneeseen parkkilaivaan.

VTT:n keräämässä tuulivoiman vuositilastoissa on tätä voimalaa aluksi kutsuttu nimellä *Eckerö* ja sitten *Eckerö 1*, ja myöhemmin erehdyksessä nimellä *Bredvik*. Oikea VTT:n nimitys olisi ollut *Mellanön*, mutta se annettiin erehdyksessä heinäkuussa 2004 perustetulle pienemmälle Bredvikin tuulivoimalaitokselle.

Voimalaitos oli pitkään Ahvenanmaan toiseksi vanhin voimalaitos, mutta vuonna 2010 tapahtuneen Vinghalsin tuulivoimalan purkamisen jälkeen se oli maakunnan vanhin toimiva tuulivoimalaitos .

Tuulivoimalaitos
----------------

Tuulivoimalaitos sijaitsi Mellanönin keskellä kohoavan kallioisen Kalugdan huipulla. Voimala sijaitsi 35 metrin korkeudella mpy. Sinne johtaa Storbystä pieni ja mutkainen hiekkatie.

Mellanönin tuulivoimala oli tanskalaisen Vestasin valmistamaa V39-mallia, jonka napakorkeus on 40 metriä, tuuliturbiinin halkaisija 39 metriä ja kapasiteetti 500 kilowattia eli 0,5 megawattia. Voimalan torni oli putkimainen teräsrakenne .

Uutisia
-------

Kun voimalalle oli heinäkuussa 2015 kertynyt ikää 20 vuotta, putosi se pois Ahvenanmaan tariffitukijärjestelmästä. Siihen aikaan oli sähkön hinta alhainen, joten osuuskunta päätti myydä hyväkuntoisen tuulivoimalaitoksen. Tuulivoimala asetettiin tarjolle käytettyjen tuulivoimaloiden markkinoille ja siitä alkoi lopulta huutokauppa irlantilaisen ja liettualaisen ostajan välillä. Tarjouskilpailun voitti huhtikuussa 2016 erään tiedon mukaan yksityishenkilö Liettuasta  ja toisen tiedon mukaan irlantilainen taho.

Voimalaitos kytkettiin irti kantaverkosta 24.5.2016, johon mennessä se oli tuottanut 23 272 560 kilowattituntia eli 23,3 gigawattituntia sähköenergiaa, ja joka tekee vuositasolla noin 1,1 gigawattituntia energiaa.

Katso myös
----------

* Luettelo Suomen lakkautetuista tuulivoimaloista

Huomioita
---------

1. ↑  VTT:n tuulivoiman vuositilastossa on tuulivoimaloiden nimityksissä tapahtunut sekaannus kahden voimalan sijainnin suhteen. Bredvikin voimalaitos on VTT:n tilastoissa aloittanut elokuussa 1995 ja Mellanönin voimalaitos heinäkuussa 2004. Edellinen on VTT:n mukaan ÅVA:n perustama 500 kilowatin ja jälkimmäinen JG Vindin perustama 225 kilowatin voimalaitos. Kun Bredvikin ja Mellanönin nimet vaihdetaan keskenään, saadaan kaikki tiedot täsmäämään esimerkiksi lehtitietojen ja myös esimerkiksi The Wind Power- sivuston tietojen kanssa.

Lähteet
-------

1. 1 2 3  Dalhgren, Petra: Efter 21 år plockas Preciosa ner  25.5.2016. Marianhamina:  Åland. Viitattu 26.12.2023. (ruotsiksi)
2. 1 2 3  Mellanönin tuulivoimala (sijainti maastokartalla) *Karttapaikka*. Helsinki:  Maanmittauslaitos. Viitattu 25.12.2023.
3. 1 2  Vestas V39/500 *www.thewindpower.net*.  24.6.2023. Ranska:  The Wind Power. Viitattu 26.12.2023. (englanniksi)
4. 1 2 3 4  Mellanön *www.thewindpower.net*. Ranska:  The Wind Power. Viitattu 26.12.2023. (englanniksi)
5. 1 2 3 4 5  Åland har vindkraft med anor *smartenergy.ax*. Flexens – Smart Energy Åland. Viitattu 26.12.2023. (ruotsiksi)
6. 1 2  Eckerö-möllan säljs till Litauen *rssing.com*.  21.4.2016. Viitattu 25.12.2023. (ruotsiksi)
7. 1 2 3  Årsberättelse 2016 (PDF)  2017. Ahvenanmaa:  Ålands Vindenergi Andelslags. Viitattu 25.12.2023. (ruotsiksi)
8. ↑  Ålands Vindenergi Andelslags – Om oss Ahvenanmaa:  Ålands Vindenergi Andelslags. Viitattu 25.12.2023. (ruotsiksi)
9. 1 2  Ålands Vindenergi Andelslags, 20 år (PDF)  2014. Ahvenanmaa:  Ålands Vindenergi Andelslags. Viitattu 23.12.2023. (ruotsiksi)
10. 1 2  Hannele Holttinen & Juha Kiviluoma: Tuulivoiman tuotantotilastot (PDF) *vuosiraportti 1999*.  24.5.2000. Helsinki:  Valtion tieteellinen tutkimuskeskus. Viitattu 23.12.2023.
11. ↑  Ahvenanmaa (tuulivoimaloita) *www.thewindpower.net*. Ranska:  The Wind Power. Viitattu 26.12.2023. (englanniksi)
12. ↑  Weman, Ulf: Vindmöllor rivs i riket *alandsradio.ax*.  17.3.2016. Marianhamina:  Ålands radio. Viitattu 26.12.2023. (ruotsiksi)
13. ↑  Vestas (tuulivoimalaitosten malleja) *www.thewindpower.net*.  18.12.2023. Ranska:  The Wind Power. Viitattu 25.12.2023. (englanniksi)
14. ↑  Weman, Ulf: Vindkraftverk säljs till Litauen *alandsradio.ax*.  20.4.2016. Marianhamina:  Ålands radio. Viitattu 26.12.2023. (ruotsiksi)

Aiheesta muualla
----------------

* Ren Åländsk energi (osuuskunnan Ålands Vindenergi AL verkkosivut)